  Туспуктэм: vk.com (Павел Кудрявцев) Майя Бывальцева 2-тӥ южтолэзе Сюмси ёросысь депутатъёслэн кенешсылэн сессияз муниципал кылдытэтлы выль тӧроез бырйизы. Депутатъёс ёрос администарцилэн тӧроезлэн воштӥсезлы Павел Кудрявцевлы оскемзэс веразы. Со сярысь Удмуртиысь тӧролэн но кивалтэтлэн пресс-службазы ивортӥз. Лушкем куара сётонын Павел Кудрявцев понна 19 депутатъёс дурбасьтӥзы. Со сяна, ёрос тӧролэн интыужез понна Сьӧлта ёросысь Кильмезь интывыл ёзэтлэн кивалтӥсез Олег Пчельников вожвылъяськиз. Тодэ вайытом, Сюмси ёрослэн азьвыл тӧроез Владимир Семёнов ужысьтыз гудырикошконэ ас мылкыд каремезъя кошкиз.  ВАТСАН Павел Петрович Кудрявцев вордскиз 1989-тӥ арын 18-тӥ гудырикошконэ Сюмси ёросысь Гуртлуд гуртын. Сарапулысь машиностроительной техникумез, берло Удмурт кун университетэз «Финансы и кредит» ӧнеръя йылпумъяз. Бухгалтер, юрист, аудитор луыса ужаз. 2018-2022 аръёсы Сюмсиысь спортъя нылпи школалэн кивалтӥсез вал, 2022-тӥ арысь куаусёнысен – Сюмси ёрос администрацилэн тӧроезлэн воштӥсез. Тегъёс: Сюмси кивалтӥсьёс Удмуртия  